Bolero (bend)
<s>Bolero je bosanskohercegovačka rock grupa, čije je djelovanje započelo 1982. godine u Sarajevu.</s><s>Naziv grupe je dobiven prema istoimenom slavnom djelu francuskog kompozitora Ravela.</s><s>Iako je grupa djelovala svega nekoliko godina, u tom periodu su objavili dva studijska albuma koja su vrlo dobro prošli kod publike.</s><s>Pjesme kao što su: Galebovi, Dajana, Sjećanja, Misli na mene, Na kraju slavlja, Jelena, O Jesenjinu, Krčmarska Moskva ili Pismo majci su pjesme koje su još uvijek rado slušane.</s>

<s>Grupa</s>

<s>Članovi 
Frontmen i osnivač grupe je Miroslav Bartulica, rodom iz Livna.</s><s>Pored Bartulice, pomoćnog vokala, gitarista i tekstopisca, grupu su sačinjavali Mile Anđelić kao vokal, Mustafa Čizmić kao bas, Zoran Grabovac kao bubnjar i Nedžad Hadžić kao klavijaturist.</s><s>Hadžića je privremeno, zbog odlaska u vojsku, zamijenio Dino Olovčić iste, 1985. godine.</s><s>Zanimljiv je i podatak da je na audicijama za vokala sudjelovao i kasniji vokal megapopularnog Bijelog dugmeta, Mladen Vojičić Tifa.</s>

<s>1985.-1989.</s><s>Grupa je djelovala jako kratko, samo od 1985. do 1989. godine.</s><s>Ideja o osnivanju grupe je pokrenuta 1982., ali su prošle tri godine vježbanja do početka pravog djelovanja.</s><s>U tom periodu izdali su dva albuma, Na kraju slavlja 1986. godine i O Jesenjinu 1988. godine.</s><s>Iz naslova drugog nosača zvuka vidi se da je uzor Bartulici bio legendarni ruski pjesnik, a dijelovi nekih njegovih pjesama čuju se i u pjesmama samog Bolera.</s><s>Prvi album je prodan u oko 150,000 primjeraka - dvaput je išao u odštampavanje, a iako je u javnost izašao u novembru 1986., predstavljen je tek u aprilu i maju 1987.</s><s>Drugi album je imao tiraž od 100,000 primjeraka, a odlikuju ga melankolija i sjeta.</s><s>Kako je i prije rečeno, veliki utjecaj na ovaj album imao je Jesenjin.</s><s>Na albumu je gostovao i legendarni glumac Rade Šerbedžija koji se, nakon razgovora s Bartulicom i upoznavanjem s materijom, oduševio i odmah pristao sudjelovati u stvaranju albuma.</s><s>Vjerojatno najpoznatija pjesma na albumu je "Jelena", a album je predstavljen velikim koncertom pred sarajevskom Katedralom.</s><s>1989. godine, pred nemile događaje koji će zadesiti Jugoslaviju, grupa se razišla, a članovi su završili na svim stranama svijeta.</s>

<s>Nakon prekida rada 
U vremenu nakon razlaza, članovi grupe su se rasuli po svijetu, a Bartulica je u Livnu, gdje je uradio kantautorski album nazvan "Ludnik".</s><s>2006. godine u Splitu članovi grupe su snimili pjesmu "Bosna u basni" i pokušali pokrenuti rad grupe, ali to je propalo.</s>

<s>Grupa.</s><s>Bolero-reunion 
2010. godine aktivirana je ideja o ponovnom okupljanju grupe, a odlučeno je da se grupa zove Grupa.</s><s>Bolero-reunion.</s><s>2011. godine izašao je singl "Dispertango" koji je trebao najaviti povratak grupe, no, kao i 2006. godine, bez uspjeha.</s><s>Članovi grupe će i dalje pokušavati vratiti se na scenu, ali nažalost, bez bubnjara Grabovca, koji je preminuo početkom 2013. godine.</s>

<s>U ljeto 2013. godine grupa je održala dva koncerta i time označila povratak na scenu.</s><s>Koncerti su održani u Livnu i Sarajevu.</s><s>Sastav grupe se poprilično promijenio.</s><s>Od originalne postave ostali su samo Bartulica i Čizmić (u ovoj postavi kao vokal), a grupi su se pridružili Vedran Kalinić, Damir Sinanović i Dino Olovičić.</s>

<s>Članovi grupe</s>

<s>Trenutni članovi 
 Miroslav Mišo Bartulica (gitara, pomoćni vokal, tekstopisac)
 Mustafa Čizmić Čizma (vokal)
 Vedran Kalinić (bas)
 Damir Sinanović Bumbar (bubanj)
 Dino Olovčić (klavijature)</s>

<s>Bivši članovi 
 Mile Anđelić (vokal)
 Zoran Grabovac (bubanj)
 Nedžad Hadžić (klavijature)</s>

<s>Diskografija</s>

<s>Studijski albumi 
 Na kraju slavlja (1986.)
 O Jesenjinu (1988.)</s>

<s>Singlovi 
 Bosna u basni (2006.)
 Dispertango (2011.)</s>

<s>Vanjski linkovi 
 http://www.grupabolero-reunion.com/ 
 https://www.facebook.com/grupaboleroreunion/
Bosanskohercegovačke muzičke grupe</s>

